
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1451 

9 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας. 1 

Υπαγωγή επένδυσης της εταιρείας «Ξυδιάς Τεχνι¬ 
κή - Εμπορική -Τουριστική Ανώνυμη Εταιρεία» 
με δ. τ. «Ξυδιάς Τεχνική Α.Ε.» στις διατάξεις του 

ν. 3299/2004. 2 

Συμπλήρωση της υπ’ αριθμ. 10836/11.10.2005 απόφα¬ 
σης συγκρότησης της Επιτροπής του αρ. 14 παρ. 

2 του ν. 3386/2005 (ΦΕΚ 1481/τ Β'/27.10.2005) 3 

Αύξηση μετοχικού κεφαλαίου της Αμιγούς Αναπτυξι¬ 
ακής Εταιρείας Νομαρχιακής Αυτοδιοίκησης Λέ¬ 
σβου . 4 

Έγκριση συγχώνευσης της “ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.” με την εταιρεία “ΕΘΝΙΚΗ ΑΝΩΝΥ¬ 
ΜΟΣ ΕΤΑΙΡΕΙΑ ΔΙΟΙΚΗΣΕΩΣ ΚΑΙ ΟΡΓΑΝΩΣΕΩΣ”, 
με απορρόφηση της δεύτερης από την πρώτη.. 5 

Σύσταση Εκκλησιαστικού Ιδρύματος με την επωνυ¬ 
μία «ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ (ΓΗ¬ 
ΡΟΚΟΜΕΙΟ) «Ο ΑΓΙΟΣ ΙΩΑΝΝΗΣ Ο ΧΡΥΣΟΣΤΟ¬ 
ΜΟΣ» της Ιερός Μητροπόλεως Περιστεριού. 6 

Σύστασις Τεχνικής Υπηρεσίας Ιερός Μητροπόλεως. 7 


ΑΠΟΦΑΣΕΙ Σ 

Αριθμ. 37318 (1) 

Καθιέρωση υπερωριακής εργασίας 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/23.12.2003 
(ΦΕΚ Α' 297) 

2. Το υπ’ αριθμ. 23124/2.7.2007 έγγραφο του Δήμου 
Ηρακλείου Κρήτης, σχετικά με την καθιέρωση υπερω- 
ριακής εργασίας στον Ανθυπαστυνόμο Πετρογιάννη 
Βασίλειο 

3. Την υπ’ αριθμ. 6740/5-606915/30.6.2007 διαταγή της 
ΑΕΑ/ΚΑΤ/ΔΚΑ/2°ΤΠΠ/Β' του Υπουργείου Δημόσιας Τά¬ 
ξης με την οποία διατέθηκε ο ανωτέρω μέχρι 30.9.2007, 
για την προσωπική ασφάλεια του Δημάρχου Ηρακλείου 
Κρήτης. 


4. Το γεγονός ότι από τις διατάξεις της απόφασης 
προκαλείται δαπάνη ύψους 2000 ΕΥΡΩ περίπου σε βά¬ 
ρος του προϋπολογισμού του Δήμου Ηρακλείου στον 
οποίο υπάρχει πίστωση στον Κ.Α.10-6022. 

5. -Την υπ’ αριθμ. ΔΙΔΚ/Φ.1/2/6139/24.3.2004 (ΦΕΚ 527/ 
Β/24.3.2004) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης & Αποκέ¬ 
ντρωσης « Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης.» 
όπως τροποποιήθηκε με την υπ’ αριθμ. 17398/13.9.2005 
(ΦΕΚ 1284/Β/13.9.2005) όμοια, αποφασίζουμε: 

Εγκρίνουμε για το χρονικό διάστημα από 1.7.2007 έως 

30.9.2007 την καθιέρωση 

- Απογευματινής υπερωριακής εργασίας εξήντα (60) 
ώρες μηνιαίως 

- Εργασίας τις Κυριακές -εξαιρέσιμες ημέρες δεκαέξι 
(16) ώρες μηνιαίως 

- Νυχτερινής εργασίας καθημερινών ημερών δεκαέξι 
(16) ώρες μηνιαίως για τον Ανθυπαστυνόμο Πετρογιάννη 
Βασίλειο. 

Η δαπάνη θα βαρύνει τον προϋπολογισμό του Δή¬ 
μου. 

Η απόφαση αυτή, που ισχύει από 1.7.2007, να δημοσι- 
ευθεί στην Εφημερίδα της Κυβερνήσεως. 

Αθήνα, 31 Ιουλίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

( 2 ) 

Υπαγωγή επένδυσης της εταιρείας «=υδιάς Τεχνική - 
Εμπορική -Τουριστική Ανώνυμη Εταιρεία» με δ. τ. «Ξυ- 
διάς Τεχνική Α.Ε.» στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 27918/ΥΠΕ/4/00860/ν.3299/2004/ 

26.6.2007 απόφαση του Υπουργού και του Υφυπουρ¬ 
γού Οικονομίας και Οικονομικών, εγκρίθηκε η υπαγωγή 
στις διατάξεις του ν. 3299/2004 της επιχείρησης «Ξυδιάς 
Τεχνική - Εμπορική - Τουριστική Ανώνυμη Εταιρεία» με 
δ. τ. «Ξυδιάς Τεχνική Α.Ε.» για την ενίσχυση επενδυ¬ 
τικού σχεδίου της, με το κίνητρο της επιχορήγησης, 
που αναφέρεται στον εκσυγχρονισμό του ξενοδοχεί- 

















21262 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ου «Αρο5ΐοΐ3ί3» (4*), δυναμικότητας 73 δωματίων -146 
κλινών (Κ.Α. ΣΤΑΚΟΔ 551.1), στην θέση «Γράδου» του 
δήμου Ελειού - Πρόνων στο Νομό Κεφαλληνίας, συνο¬ 
λικής δαπάνης έξη εκατομμυρίων εξακοσίων χιλιάδων 
(6.600.000,00) € με ποσοστό επιχορήγησης 40,00% δη¬ 
λαδή ποσό επιχορήγησης δύο εκατομμυρίων εξακοσίων 
σαράντα χιλιάδων (2.640.000,00) €. 

Με την επένδυση δεν θα δημιουργηθούν νέες θέσεις 
εργασίας (0,0 ΕΜΕ). 

Ημερομηνία γνωμοδότησης της Επιτροπής: 1.6.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. Οίκοθεν 13544 (3) 

Συμπλήρωση της υπ’ αριθμ. 10836/11.10.2005 απόφασης 
συγκρότησης της Επιτροπής του αρ. 14 παρ. 2 του 
ν. 3386/2005 (ΦΕΚ 1481/τ.Β727.10.2005). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 14 παρ. 2 του ν. 3386/2005 
(ΦΕΚ 212) «Είσοδος, διαμονή και κοινωνική ένταξη υπη¬ 
κόων τρίτων χωρών στην Ελληνική Επικράτεια», όπως 
συμπληρώθηκε με τις όμοιες του άρθρου 5 παρ. 1 & 2 
του ν. 3536/2007 (ΦΕΚ 42/τ. Α723.2.2007). 

3. Το π.δ. 69/2002 «Σύσταση της Δ/νσης Αστικής Κα¬ 
τάστασης Αλλοδαπών και Μετανάστευσης στην Περι¬ 
φέρεια Δυτικής Ελλάδας». 

4. Την υπ’ αριθμ. 10836/11.10.2005(ΦΕΚ 1481 Τ.Β727.10.2005) 
απόφασή μας, με την οποία συγκροτήθηκε η επιτροπή 
του άρθρου 14 παρ. 2 του ν. 3386/2005. 

5. Την ανάγκη τροποποίησης της εν λόγω επιτροπής 
με βάση τα ανωτέρω, αποφασίζουμε: 

Συμπληρώνουμε την υπ’ αριθμ. 10836/11.10.2005 (ΦΕΚ 
1481 τ.Β727.10.2005) απόφασή μας, ως παρακάτω: 

Στην παρ. (α), στη σύνθεση των μελών προστίθενται 
δύο νέα μέλη ως εξής: 

• 8. Εκπρόσωπος της ΠανελλήνιαςΈνωσης Πλοιοκτη¬ 
τών Μέσης Αλιείας. 

• 9. Εκπρόσωπος τηςΈνωσης Πλοιοκτητών «Γρι -Γρι» 
Αιγαίου και Ιονίου πελάγους. 

Επίσης, μετά την παρ. (α) προστίθενται παρ. (β) και 
παρ. (γ) ως εξής: 

• (β) Εισηγητές της επιτροπής με νόμιμους αναπλη¬ 
ρωτές τους, ορίζονται υπάλληλοι της Δ/νσης Αστικής 
Κατάστασης, Αλλοδαπών και Μετανάστευσης. 

• (γ) Γραμματέας της επιτροπής με νόμιμο αναπλη¬ 
ρωτή του, ορίζεται υπάλληλος της Δ/νσης Αστικής Κα¬ 
τάστασης Αλλοδαπών και Μετανάστευσης. 

Οι παράγραφοι (γ), (δ), (ε) και (στ) της ίδιας απόφασης, 
αναριθμούνται σε (δ), (ε), (στ) και (ζ), αντίστοιχα. 

Κατά τα λοιπά ισχύει η υπ’ αριθμ. 10836/11.10.2005 
απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Ιουλίου 2007 

Ο Γ ενικός Γ ραμματέας Περιφέρειας 
ΣΠΥΡΙΔΩΝ ΣΠΥΡΙΔΩΝ 

-♦- 

(4) 

Αύξηση μετοχικού κεφαλαίου της Αμιγούς Αναπτυξια¬ 
κής Εταιρείας Νομαρχιακής Αυτοδιοίκησης Λέσβου 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΕΣΒΟΥ 

Έχοντας υπόψη: 

1. Την οικονομοτεχνική εισηγητική έκθεση που συντά¬ 
χθηκε από την Αναπτυξιακή Εταιρεία Ν.Α. Λέσβου. 

2. Τις διατάξεις του άρθρου 21 του ν. 2218/1994 όπως 
αυτό συμπληρώθηκε από το 2240/1994 και το π.δ. 30/1996 
και π.δ. 323/1989. 

Μετά από εισήγηση του Προέδρου του Διοικητικού 
Συμβουλίου της Αμιγούς Αναπτυξιακής Εταιρείας της 
Νομαρχιακής Αυτοδιοίκησης Λέσβου που αναφέρεται 
στην ανάγκη αύξησης του μετοχικού κεφαλαίου της, 
κατά 200.000,00 € λόγω της διεύρυνσης των δραστη¬ 
ριοτήτων της, αποφασίζει: 

Εγκρίνει ΟΜΟΦΩΝΑ την αύξηση του μετοχικού κε¬ 
φαλαίου της Αμιγούς Αναπτυξιακής Εταιρείας της Νο¬ 
μαρχιακής Αυτοδιοίκησης Λέσβου κατά 200.000,00 € 
ποσό το οποίο θα επιβαρύνει την κατηγορία του ΠΔΕ 
των ΚΑΠ / 2007. 

Η υπ’ αριθμ. 108 /30.7.2007 παραπάνω απόφαση του 
πρακτικού Νο 117 της συνεδριάσεως του Νομαρχιακού 
Συμβουλίου Λέσβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 2 Αυγούστου 2007 

Ο Πρόεδρος 

ΣΤΑΥΡΟΣ ΨΑΡΡΟΠΟΥΛΟΣ 

-♦- 

(5) 

Έγκριση συγχώνευσης της “ΕΘΝΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ ΑΈ.” με την εταιρεία “ΕΘΝΙΚΗ ΑΝΩΝΥΜΟΣ 
ΕΤΑΙΡΕΙΑ ΔΙΟΙΚΗΣΕΩΣ ΚΑΙ ΟΡΓΑΝΩΣΕΩΣ”, με απορ¬ 
ρόφηση της δεύτερης από την πρώτη. 

Η ΕΠΙΤΡΟΠΗ 

ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ, 
(Συνεδρίαση 247/24.7.2007 Θέμα: 1 ) 

Αφού έλαβε υπόψη: 

α) το άρθρο 1 του ν. 1266/1982 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» σε συνδυασμό με την ΠΔ/ΤΕ 
336/29.2.1984 σχετικά με τη σύσταση Επιτροπών στην 
Τράπεζα της Ελλάδος για την άσκηση αρμοδιοτήτων 
(τελευταία τροποποιητική ΠΔ/ΤΕ 2539/24.2.2004), 

β) τις διατάξεις του ν. 2076/1992 «ανάληψη και άσκη¬ 
ση δραστηριότητας πιστωτικών ιδρυμάτων και άλλες 
συναφείς διατάξεις», όπως ισχύει, 

γ) τις διατάξεις του άρθρου 16 του ν. 2515/1997 περί 
συγχώνευσης πιστωτικών ιδρυμάτων, όπως τροπο¬ 
ποιήθηκε και συμπληρώθηκε με το άρθρο 12 του ν. 
2744/1999, 

δ) τις διατάξεις των άρθρων 69-78 του κ.ν. 2190/1920 
και των άρθρων 1-5 του ν. 2166/1993, όπως ισχύουν, 

ε) το από 13.7.2007 (ΑΠ 4727) έγγραφο της “ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.”, συνοδευόμενο από τα 
προβλεπόμενα δικαιολογητικά, με το οποίο ζητεί την 
έγκριση για τη συγχώνευση με απορρόφησή της κατά 
100% θυγατρικής της εταιρείας “ΕΘΝΙΚΗ ΑΝΩΝΥΜΟΣ 
ΕΤΑΙΡΕΙΑ ΔΙΟΙΚΗΣΕΩΣ ΚΑΙ ΟΡΓΑΝΩΣΕΩΣ ”, 

στ) το από 24.7.2007 σχετικό εισηγητικό σημείωμα 
της Διεύθυνσης Εποπτείας Πιστωτικού Συστήματος της 
Τράπεζας της Ελλάδος, 

ΑΠΟΦΑΣΙΣΕ τα ακόλουθα: 

Εγκρίνεται η συγχώνευση της “ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.” με την εταιρεία “ΕΘΝΙΚΗ ΑΝΩΝΥΜΟΣ 
ΕΤΑΙΡΕΙΑ ΔΙΟΙΚΗΣΕΩΣ ΚΑΙ ΟΡΓΑΝΩΣΕΩΣ ”, με απορρό¬ 
φηση της δεύτερης από την πρώτη, στο πλαίσιο των δι¬ 
ατάξεων του άρθρου 16 του ν. 2515/1997, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας Τα Μέλη 

Ακριβές αντίγραφο 
Αθήνα, 1 Αυγούστου 2007 
Η Γραμματέας 
Ε. ΓΡΑΜΜΑΤΙΚΑ 
-♦- 

( 6 ) 

Σύσταση Εκκλησιαστικού Ιδρύματος με την επωνυμία 
«ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ (ΓΗΡΟΚΟ¬ 
ΜΕΙΟ) «Ο ΑΓΙΟΣ ΙΩΑΝΝΗΣ Ο ΧΡΥΣΟΣΤΟΜΟΣ» της 
Ιερός Μητροπόλεως Περιστεριού. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
λαβούσα υπ’ όψη: 

1. Τις διατάξεις των άρθρων 1 §4, 29 §2 και 59 §2 του ν. 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Τ ις υποχρεώσεις της Ιεράς Μητροπόλεως Περιστε¬ 
ριού προς το πλήρωμα αυτής και ειδικώτερα προς τους 
δοκιμαζόμενους από το γήρας, τις ασθένειες και την 
οικονομική ανέχεια αδελφούς μας. 

3. Την υπ’ αριθμ. 35/15.5.1990 Πράξη και την υπ’ αριθμ. 
98/22.5.2007 Πρόταση του Σεβασμιωτάτου Μητροπολί¬ 
του Περιστεριού Χρυσοστόμου. 

4. Την απο 2.6.2007 Γνωμοδότηση της Νομικής Υπη¬ 
ρεσίας της Εκκλησίας της Ελλάδος. 

5. Την από 8.6.2007 απόφαση Αυτής, αποφασίζει: 

Συνιστά στην Ιερά Μητρόπολη Περιστεριού Εκκλησι- 

αστικόΐδρυμα με την επωνυμία: «ΘΕΡΑΠΕΥΤΗΡΙΟ ΧΡΟ¬ 
ΝΙΩΝ ΠΑΘΗΣΕΩΝ (ΓΗΡΟΚΟΜΕΙΟ) Ό ΑΓΙΟΣ ΙΩΑΝΝΗΣ Ο 
ΧΡΥΣΟΣΤΟΜΟΣ” ΤΗΣ ΙΕΡΑΣ ΜΗΤΡΟΠΟΛΕΩΣ ΠΕΡΙΣΤΕ¬ 
ΡΙΟΥ». Η οργάνωση, διοίκηση, διαχείριση και λειτουργία 
του Ιδρύματος αυτού θα διέπεται από τις διατάξεις του 
επόμενου Κανονισμού. 


ΚΑΝΟΝΙΣΜΟΣ 

Λειτουργίας του Εκκλησιαστικού Ιδρύματος 
με την επωνυμία: 

« ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ 
(ΓΗΡΟΚΟΜΕΙΟ) “Ο ΑΓΙΟΣ ΙΩΑΝΝΗΣ Ο ΧΡΥΣΟΣΤΟΜΟΣ” 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΕΡΙΣΤΕΡΙΟΥ». 

ΚΕΦΑΛΑΙΟ Α' 

Αρθρο 1 

Σύσταση - Επωνυμία -Έδρα 

Στην περιφέρεια της Ιεράς Μητροπόλεως Περιστεριού 
και υπό την εποπτεία και ευθύνη αυτής συνιστάται ευ¬ 
αγές ΕκκλησιαστικόΊδρυμα, ήτοι ανεξάρτητη υπηρεσία 
της Ιεράς Μητροπόλεως, αυτοτελούς διαχείρισης και 
μη κερδοσκοπικού χαρακτήρα με την επωνυμία: «Θερα¬ 
πευτήριο Χρονιών Παθήσεων (Γηροκομείον) ο Αγιος Ιω¬ 
άννης ο Χρυσόστομος». Το'Ιδρυμα τελεί υπό την άμεση 
επίβλεψη του Μητροπολίτου Περιστεριού και διοικείται 
υπό Διοικητικού Συμβουλίου. Έδρα του Ιδρύματος θα 
είναι η πόλη του Περιστεριού, θα στεγάζεται δε σε 
ιδιόκτητο εκκλησιαστικό οίκημα, το οποίο ανεγείρεται 
υπό της Ιεράς Μητροπόλεως. 

Αρθρο 2 

Σκοπός του Ιδρύματος 

Σκοπός του ευαγούς τούτου Ιδρύματος είναι η πα¬ 
ροχή και εξασφάλιση, χωρίς επιδίωξη επιχειρηματικού 
κέρδους, σε κατάλληλους και ειδικά εξοπλισμένους χώ¬ 
ρους του, διαμονής, διατροφής, ιατροφαρμακευτικής 
και κάθε εν γένει περίθαλψης, πνευματικής και ψυχο¬ 
λογικής υποστήριξης και συμπαράστασης, ψυχαγωγίας, 
απασχόλησης προστασίας, φροντίδας και περίθαλψης 
χρονίως πασχόντων ενηλίκων και αυτοεξυπηρετουμέ- 
νων προσώπων της τρίτης ηλικίας και των δύο φύλων, 
κατά προτίμηση αυτών που κατάγονται ή διαμένουν 
στη Μητροπολιτική περιφέρεια Περιστεριού, χωρίς να 
αποκλείονται και άλλοι προερχόμενοι από την ευρύτερη 
περιοχή. Η εισαγωγή των ασθενών γίνεται ύστερα από 
γνωμάτευση ειδικού ιατρού για κάθε περίπτωση από 
Κρατικό Νοσοκομείο ή Ι.Κ.Α και με βεβαίωση ότι δεν 
πάσχουν από μεταδοτικό νόσημα ή από ψύχωση. 

ΚΕΦΑΛΑΙΟΝ Β' 

Διοίκηση - Διοικητικό Συμβούλιο 
Αρθρο 3 

1. Το Ιδρυμα λειτουργεί υπό την άμεση επίβλεψη και 
εποπτεία της Ιεράς Μητροπόλεως Περιστεριού και δι- 
οικείται από επταμελές (7μελές) Διοικητικό Συμβούλιο 
( εφεξής Δ.Σ), το οποίο συγκροτούν: 

α) Ο εκάστοτε Μητροπολίτης Περιστεριού, ως Πρόε¬ 
δρος, αναπληρούμενος από τον Αντιπρόεδρο του Δ.Σ. 

β) Ο εκάστοτε Πρωτοσύγκελλος ή ο εκάστοτε Γ ενικός 
Αρχιερατικός Επίτροπος ή άλλος προσοντούχος Κληρι¬ 
κός της Ιεράς Μητροπόλεως Περιστεριού, ως Αντιπρό¬ 
εδρος, οριζόμενος από τον Μητροπολίτη, ο οποίος, σε 
περίπτωση απουσίας ή κωλύματος του Μητροπολίτου, 
θα αναπληρώνει αυτόν και θα προεδρεύει του Δ.Σ. 

γ) Πέντε (5) μέλη οριζόμενα από τον Μητροπολίτη, 
κληρικοί ή λαϊκοί ( άνδρες ή γυναίκες), που κατοικούν 
στην περιφέρεια της Ιεράς Μητροπόλεως και διακρίνο- 
νται για την ευσέβεια, το ήθος, την πνευματική κατάρ¬ 
τιση και ωριμότητά τους, καθώς και για το ενδιαφέρον 
τους για τη ζωή και το έργο της τοπικής Εκκλησίας. 




21264 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τα ως άνω έξι (6) τακτικά μέλη του Δ.Σ. (των παρα¬ 
γράφων Ιβ' και Ιγ' του παρόντος άρθρου) διορίζονται 
δια Πράξεως του Σεβασμιωτάτου Μητροπολίτου Περι¬ 
στεριού. Η θητεία τούτων ορίζεται τριετής δυναμένη 
να ανανεωθεί, το δε αξίωμα αυτών είναι τιμητικό και 
άμισθο. 

3. Μέλη του Δ.Σ. που παραιτούνται ή δεν ανταποκρί- 
νονται στα καθήκοντά τους ή δεν συμμετέχουν αδι¬ 
καιολόγητα σε περισσότερες από τέσσερις συνεχείς 
συνεδριάσεις ή προβαίνουν σε ενέργειες που έρχονται 
σε αντίθεση με τον σκοπό του Ιδρύματος, παύονται και 
αντικαθίστανται με νέα μέλη από τον Σεβασμιώτατο 
Μητροπολίτη. 

Αρθρο 4 

1. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του, εκλέγει δε τον Γραμματέα 
και τον Ταμία αυτού. 

2. Το Δ.Σ. συνεδριάζει τακτικά κάθε δύο μήνες και 
έκτακτα όταν παρίσταται ανάγκη, ύστερα από πρόσκλη¬ 
ση του Προέδρου, η οποία αναγράφει και τα θέματα 
της ημερήσιας διάταξης ή, σε περίπτωση απουσίας ή 
κωλύματος αυτού, του νόμιμου αναπληρωτή του. 

3. Το Δ.Σ βρίσκεται σε απαρτία όταν παρίστανται 
οπωσδήποτε ο Πρόεδρος ή σε περίπτωση απουσίας 
ή κωλύματος αυτού, ο νόμιμος αναπληρωτής του και 
τέσσερα (4) τουλάχιστον μέλη αυτού, οι δε αποφάσεις 
αυτού λαμβάνονται κατά πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του Προέδρου ή σε περίπτωση απουσίας ή κωλύματος 
αυτού του νόμιμου αναπληρωτή του. 

4. Κατά τις συνεδριάσεις του Δ.Σ. τηρούνται πρακτικά 
στα οποία καταχωρούνται οι αποφάσεις που λαμβάνο- 
νται, αλλά και οι απόψεις των μειοψηφούντων μελών. Τα 
πρακτικά δε αυτά υπογράφονται απο όλα τα παρόντα 
μέλη. 

5. Στις συνεδριάσεις του Δ.Σ. μετέχει άνευ δικαιώμα¬ 
τος ψήφου και ο Διευθυντής του Ιδρύματος, που διορίζε¬ 
ται απο το Δ.Σ. Εισηγείται δε τα θέματα της ημερήσιας 
διάταξης, η οποία κοινοποιείται εγκαίρως στα μέλη του 
Δ.Σ. μετά της προσκλήσεως προς συνεδρία. 

6. Τα Πρακτικά εκάστης συνεδρίας επικυρώνονται 
και υπογράφονται κατά την επομένη συνεδρία κατα- 
χωρούμενα μερίμνη του Γραμματέως σε ειδικό Βιβλίο 
Πρακτικών. 

Άρθρο 5 

Αρμοδιότητες του Δ.Σ. 

Το Δ.Σ. του Ιδρύματος έχει τις ακόλουθες αρμοδιό¬ 
τητες: 

1. Διοικεί και διαχειρίζεται όλες τις υποθέσεις του 
Ιδρύματος σύμφωνα με τίς εκάστοτε ισχύουσες δια¬ 
τάξεις. 

2. Ψηφίζει τον προϋπολογισμό, απολογισμό και ισολο¬ 
γισμό του Ιδρύματος καθώς και τις δαπάνες λειτουργίας 
του Ιδρύματος και υποβάλλει αυτά για έγκριση στο 
Μητροπολιτικό Συμβούλιο. Τα έσοδα και τα έξοδα του 
Ιδρύματος προσδιορίζονται απο τον προϋπολογισμό 
εσόδων και εξόδων κατά το οικονομικό έτος, το οποίο 
αρχίζει την Ιην Ιανουάριου εκάστου έτους και λήγει την 
31ην Δεκεμβρίου του ίδιου έτους. 

3. Διορίζει και παύει το προσωπικό του Ιδρύματος 
σύμφωνα με τις διατάξεις των κειμένων νόμων και του 


παρόντος Κανονισμού. 

4. Καταρτίζει Εσωτερικό Κανονισμό Λειτουργίας του 
Ιδρύματος, των οργανικών θέσεων του Προσωπικού στα 
τμήματα Διοικήσεως, Ιατρονοσηλευτικού, Βοηθητικού 
και Ειδικού Προσωπικού, των απαιτουμένων προσόντων 
για την κάλυψη των ανωτέρω θέσεων, των αρμοδιοτή¬ 
των ενός εκάστου τμήματος, των απαιτουμένων δικαι- 
ολογητικών, επεξεργάζεται τούτον, τροποποιεί αυτόν 
όταν κρίνει αναγκαίο και μεριμνά για την πιστή εφαρ¬ 
μογή αυτού. 

5. Εγκρίνει την εισαγωγή των ενδιαφερομένων κατά 
τους όρους του Εσωτερικού Κανονισμού και ορίζει τα 
απαιτούμενα δικαιολογητικά εισαγωγής. 

Αρθρο 6 

Αρμοδιότητες του Προέδρου, Αντιπροέδρου 

Ο Πρόεδρος του Δ.Σ. του Ιδρύματος: 

Ι.'Εχει την εποπτεία οργάνωσης, διοίκησης, λειτουργί¬ 
ας, διαχείρισης και διάθεσης των πόρων του Ιδρύματος, 
την αξιοποίηση των περιουσιακών στοιχείων αυτού και 
συντονίζει τα μέλη του Δ.Σ. για την υλοποίηση των 
ευαγών σκοπών του Ιδρύματος. 

2. Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος και υπογράφει όλη 
την αλληλογραφία, τα οικονομικής φύσης και τα δικα¬ 
στικά έγγραφα (συμβόλαια και τις συμβάσεις αυτού 
κ.λπ.). 

3. Εκπροσωπεί το Ίδρυμα ενώπιον πάσης Διοικητικής, 
Δικαστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, νομικά ή φυσικά πρόσωπα. 

4. Προσκαλεί τα μέλη του Διοικητικού Συμβουλίου 
στις συνεδριάσεις, καταρτίζει με τον Διευθυντή την 
ημερησία διάταξη και υπογράφει την πρόσκληση στην 
οποία ορίζεται ο τόπος, η ημερομηνία και η ώρα της 
συνεδρίας. 

5. Υπογράφει μετά του Ταμίου τα Εντάλματα Πληρω¬ 
μών και τα Γραμμάτια Εισπράξεων. 

6. Ο Αντιπρόεδρος του Δ.Σ. του Ιδρύματος: 

Αναπληρώνει τον Πρόεδρο σε περίπτωση απουσίας ή 

κωλύματος σε όλες τις παραπάνω αρμοδιότητες αυτού 
και ενεργεί κατόπιν εντολής του. 

Αρθρο 7 

Αρμοδιότητες Ταμίου - Γραμματέως 

1. α) Ο Ταμίας του Διοικητικού Συμβουλίου έχει την 
εποπτεία όλων των οικονομικών θεμάτων, προσυπογρά¬ 
φει τα Εντάλματα Πληρωμών, τα Γ ραμμάτια Εισπράξεων 
και μεριμνά για την εξασφάλιση των απαραιτήτων οικο¬ 
νομικών πόρων με στόχο την απρόσκοπτη λειτουργία 
του Ιδρύματος. 

β) Τηρεί και φυλάσσει το Βιβλίο Ταμείου καθώς και 
τα τριπλότυπα Γραμμάτια Εισπράξεων και Εντάλματα 
Πληρωμών. 

γ) Εισπράττει με τριπλότυπα Γραμμάτια Εισπράξε¬ 
ων, τα οποία συνυπογράφει με τον Πρόεδρο και το 
Διευθυντή, κάθε έσοδο του Ιδρύματος και διενεργεί 
τις πληρωμές που αποφασίζει το Δ.Σ. με τριπλοτύπα 
Εντάλματα πληρωμών, τα οποία επίσης συνυπογράφει, 
όπως άλλωστε και πάσης φύσεως οικονομικά έγγραφα 
με τον Πρόεδρο και τον Διευθυντή. 

δ) Ευθύνεται για την φύλαξη του Ταμείου του Ιδρύ¬ 
ματος, των χρεωγράφων και όλων των οικονομικών εγ- 

γράφων, κρατεί χρηματικόν ποσόν, το ύψος του οποίου 
αποφασίζεται το Δ.Σ., για την κάλυψη των τρεχουσών 
και εκτάκτων αναγκών, και καταθέτει το πλεόνασμα σε 
μία από τις Τράπεζες που λειτουργούν στην πόλη του 
Περιστεριού (σε λογαριασμούς Ταμιευτηρίου) στο όνο¬ 
μα του Ιδρύματος ή και σε λογαριασμούς προθεσμίας 
λαμβανομένων αποδείξεων βεβαιώσεως των τόκων και 
καταχωριζομένων στα έξοδα. Διενεργεί καταθέσεις και 
αναλήψεις χρημάτων, τις τελευταίες μόνο με εξουσιο¬ 
δότηση του Προέδρου. 

ε) Καταρτίζει και υποβάλει έγκαιρα στο Δ.Σ. του Ιδρύ¬ 
ματος τον ετήσιο Προϋπολογισμό και Απολογισμό του 
Ιδρύματος. 

στ) Τηρεί και φυλάσσει τα υπόλοιπα Διαχειριστικά 
Βιβλία και στοιχεία του Ιδρύματος. 

ζ) Μεριμνά για την προμήθεια εξοπλισμού, τροφίμων 
κ.α. του Ιδρύματος. 

2. Ο Γραμματεύς του Διοικητικού Συμβουλίου τηρεί το 
βιβλίο Πρακτικών των Συνεδρίων και μεριμνά για την 
έγκαιρη υπογραφή των, από τα μέλη του Δ.Σ. Τηρεί το 
πρωτόκολλο και ενημερώνει τα μητρώα του Ιδρύμα¬ 
τος. Διεκπεραιώνει την αλληλογραφία και φυλάσσει την 
σφραγίδα του Ιδρύματος. Η θέση του είναι άμισθος. 

Άρθρο 8 

Πόροι του Ιδρύματος 

Πόροι του Ιδρύματος είναι: 

1. Η χρηματική και κάθε άλλη προσφορά δωρητών. 

2. Οι επιχορηγήσεις της Ιεράς Μητροπόλεως Περιστε¬ 
ριού, του Υπουργείου Υγείας και Κοινωνικής Αλληλεγ¬ 
γύης και πάσης άλλης κρατικής αρχής, των οργανισμών 
τοπικής αυτοδιοίκησης, καθώς και επιχορηγήσεις από 
σχετικά κονδύλια ειδικών προγραμμάτων της Ευρωπα¬ 
ϊκής Ένωσης κ.λπ. 

3. Τα νοσήλια ασφαλιστικών ταμείων. 

4. Οι δωρεές, κληρονομιές, κληροδοσίες, εισφορές, 
έρανοι και χρηματοδοτήσεις από φυσικά ή νομικά πρό¬ 
σωπα. 

5. Τα οριζόμενα υπό του Δ.Σ. έξοδα διαμονής και πε- 
ριθάλψεως των ασθενών, τα οποία καταβάλλουν οι ίδιοι 
από τις συντάξεις τους ή από τυχόν περιουσιακά τους 
στοιχεία ή τα ασφαλιστικά ταμεία τους ή οι συγγενείς 
αυτών ή τέλος η κοινωνική κρατική πρόνοια. 

6. Τα υπέρ αυτού αναγραφόμενα κονδύλια εις τους 
προϋπολογισμούς των Ιερών Ναών της Ιεράς Μητρο¬ 
πόλεως Περιστεριού. 

7. Τόκοι από καταθέσεις σε Τράπεζες ή άλλους πι¬ 
στωτικούς οργανισμούς. 

8. Κάθε άλλο νόμιμο έσοδο. 

9. Οι αποδεδειγμένως άποροι περιθάλπτονται δω¬ 
ρεάν. 

Αρθρο 9 

Διάθεσις των Πόρων 

Οι πόροι του Ιδρύματος διατίθενται: 

1. Για την διατροφή και την περίθαλψη των ασθε¬ 
νών. 

2. Γ ια την μισθοδοσία του προσωπικού. 

3. Γ ια τις δαπάνες των κοινοχρήστων. 

4. Γ ια τις επισκευές και ανακαινίσεις του κτιρίου. 

5. Γ ια την εξόφληση κάθε οφειλής του Ιδρύματος που 
αναγράφεται στον Προϋπολογισμό. 


Αρθρο 10 
Τηρούμενα Βιβλία 

Το Ίδρυμα έχει ιδία διαχείριση, τηρεί δε τα απαραί¬ 
τητα από το νόμο διαχειριστικά βιβλία ήτοι: 

1. Βιβλίο Πρωτοκόλλου εισερχομένων και εξερχομένων 
εγγράφων. 

2. Βιβλίο Πρακτικών του Δ.Σ., στο οποίο καταχωρού- 
νται τα πρακτικά των συνεδριάσεων αυτού και όλες οι 
αποφάσεις και πράξεις του. 

3. Βιβλίο Υλικού στο οποίο καταγράφονται όλα τα 
κινητά περιουσιακά στοιχεία του Ιδρύματος. 

4. Βιβλίο ακίνητης περιουσίας του Ιδρύματος (κτημα¬ 
τολογίου), στο οποίο καταγράφονται όλα τα στοιχεία 
ακινήτων που ανήκουν στην περιουσία του Ιδρύματος 
και το οποίο είναι θεωρημένο σύμφωνα με όσα προ¬ 
βλέπει η ισχύουσα νομοθεσία. 

5. Διπλότυπα Εισπράξεων και Εντάλματα Πληρωμών 
αριθμημένα και θεωρημένα από την οικεία Μητρόπο¬ 
λη. 

6. Βιβλίο Ταμείου αριθμημένο και θεωρημένο από την 
οικεία Μητρόπολη. 

7. Βιβλίο Εισαγωγής - Εξόδου ασθενών και ιστορικού 
Μητρώου αυτών. 

8. Τα αναγκαία βιβλία για την παρακολούθηση της δι- 
αχειρήσεως των μισθώσεων, βιβλίο αποθήκης τροφίμων 
και υλικών, βιβλίο ελέγχου σιτιζομένων κλπ. 

Άρθρο 11 

Τρόφιμοι του Ιδρύματος 

1. Στο Ίδρυμα εισάγονται ύστερα από αίτησή τους 
ηλικιωμένοι, εγκαταλελειμένοι ή απροστάτευτοι, κα¬ 
θώς και άτομα, αυτοεξυπηρετούμενα ή μη δυνάμενα 
να αυτοεξυπηρετηθούν, άρρενα ή θήλεα, αποδεδειγ¬ 
μένα αναξιοπαθούντα, αδιακρίτως ηλικίας, τα οποία 
έχουν ανάγκη φροντίδας και συμπαράστασης, την οποία 
αδυνατούν να τους την προσφέρουν συγγενικά τους 
πρόσωπα, της καταστάσεώς τους πιστοποιουμένης ως 
κατωτέρω αναφέρεται. 

2. Η εισαγωγή των τροφίμων γίνεται με απόφαση του 
Δ.Σ. του Ιδρύματος ύστερα από έγκριση της σχετικής 
αίτησης του ενδιαφερομένου και με σχετική αιτιολογη¬ 
μένη εισήγηση του Διευθυντή, ο οποίος συγκεντρώνει 
και όλα τα απαιτούμενα δικαιολογητικά. 

Δικαιολογητικά εισαγωγής είναι: 

α) Αίτηση εισαγωγής υπογεγραμμένη από τον ίδιο 
τον ενδιαφερόμενο ή σε περίπτωση αδυναμίας του, η 
οποία θα πιστοποιείται ιατρικά, από τον πλησιέστερο 
συγγενή αυτού ή σε περίπτωση μη υπάρξεως αυτού από 
κοινωνικό λειτουργό της Κοινωνικής Πρόνοιας. 

β) Συγκατάθεση ενός εκ των πλησιεστέρων συγγενών 
του αιτούντος με υπεύθυνη δήλωση του ν.1599/1986, 
όπως ισχύει κάθε φορά. 

γ) Πιστοποιητικό υγείας από δημόσιο νοσοκομείο ότι 
δεν πάσχει από μολυσματικό μεταδοτικό νόσημα. 

δ) Πιστοποιητικό γεννήσεως ή επικυρωμένη φωτοτυ¬ 
πία της ταυτότητάς του. 

ε) Συστατική επιστολή του ιερέως της ενορίας του 
αιτούντος που να πιστοποιεί την κατάσταση του ενδι¬ 
αφερομένου. 

στ) Σύντομο βιογραφικό σημείωμα της οικογενεια¬ 
κής κατάστασης του ενδιαφερομένου καθώς και της 
οικονομικής του κατάστασης με υπεύθυση δήλωση και 
αντίγραφο των φορολογικών δηλώσεων των τελευταίων 
τριών ετών. 

ζ) Ιατρικό ιστορικό από τον προσωπικό ιατρό του αι- 
τούντος, στο οποίο θα παρέχονται πληροφορίες για 
την κατάσταση της υγείας του, των φαρμάκων που 
λαμβάνει και όποιες άλλες απαραίτητες, κατά την κρίση 
του, πληροφορίες. Επιπλέον, στο ιατρικό πιστοποιητικό 
δέον να αναγράφεται η αιτία του χρονίου νοσήματος 
και η αναγκαιότητα της ιδρυματικής περίθαλψης του 
ασθενούς σε ανάλογο Ιδρυμα, ότι δεν πάσχει από μο¬ 
λυσματική μεταδοτική νόσο η άλλο νόσημα που χρή- 
ζει ειδικής νοσηλείας καθώς και ότι δεν πάσχει από 
ψυχοκινητικές διεγέρσεις, καθιστάμενος ανήσυχος και 
ακατάλληλος για συμβίωση. 

η) Υπεύθυνη δήλωση περί της αποδοχής της συνει¬ 
σφοράς ποσοστού της συντάξεώς του ή μέρους των 
εισοδημάτων του ή ακινήτου περιουσίας του στοΊδρυμα, 
στην περίπτωση που ο τρόφιμος έχει τη δυνατότητα 
αυτή. Το ποσό της συνεισφοράς καθορίζεται με από¬ 
φαση του Δ.Σ. μαζί με την έγκριση της αίτησης και 
αφού συνεκτιμηθούν όλα τα προσωπικά στοιχεία του 
ενδιαφερομένου. 

3. Όλα τα προαναφερθένα έγγραφα φυλάσσονται 
απόρρητα στο φάκελο του τροφίμου, με απόλυτη ευ¬ 
θύνη του Διευθυντού και χρησιμοποιούνται αυστηρά για 
τις ανάγκες του Ιδρύματος. 

Άρθρο 12 

Διαβίωση τροφίμων 

α. Όλοι οι τρόφιμοι έχουν ίσα δικαιώματα και υπο¬ 
χρεώσεις. Παράπονα αυτών έναντι του προσωπικού 
εξετάζονται από τον Υπεύθυνο, ο οποίος έχει την υπο¬ 
χρέωση να επιλύει τις διαφορές σε συνεργασία με τον 
Πνευματικό πατέρα του Ιδρύματος. Ο Υπεύθυνος για 
σοβαρά προβλήματα αναφέρεται στο Δ.Σ. ή εφόσον 
πρόκειται περί επειγούσης περιπτώσεως στον Πρόεδρο. 
Στους τροφίμους απαγορεύεται αυστηρά η εισαγωγή 
οινοπνευματωδών ποτών στο Ίδρυμα ως και η εντός 
των δωματίων παρασκευή φαγητού. Άδεια απουσίας 
εκ του Ιδρύματος θα δίδεται εκ του Υπευθύνου και θα 
καταγράφεται σε ειδικό βιβλίο. Όλοι οι τρόφιμοι πρέπει 
να είναι ευπρεπώς ενδεδυμένοι καθ’ όλη την ημέρα με 
τη βοήθεια του προσωπικού. 

β. Οι ώρες φαγητού καθορίζονται από το Δ.Σ. ανά¬ 
λογα την εποχή του έτους όπως και οι ώρες ησυχίας 
των τροφίμων. Το είδος της τροφής προγραμματίζεται 
από τον Υπεύθυνο και τον διαιτολόγο για τις δίαιτες 
των τροφίμων, κατόπιν σύμφωνης γνώμης του Ιατρού. 
Ειδική τροφή παρασκευάζεται για τους ακολουθούντες 
ειδική δίαιτα. 

γ. Κάθε τρόφιμος ο οποίος παραβαίνει τον κανονισμό 
ή συμπεριφέρεται κατά τρόπο αντιβαίνοντα προς την 
καλή λειτουργία του Ιδρύματος και την ησυχία των 
υπολοίπων τροφίμων, επιπλήττεται και αν συνεχίζει, 
λαμβάνει γνώση το Δ.Σ., το οποίο εξετάζει αυτό. 

Άρθρο 13 

Ιατροφαρμακευτική περίθαλψη 

α. Κατά την εισαγωγή τροφίμων στοΊδρυμα πρέπει να 
γίνουν διάφορες ιατρικές εξετάσεις (μικροβιολογικές, 
καρδιολογικές και ότι άλλο χρειασθεί). Ο κάθε τρόφι¬ 
μος θα έχει φάκελο που θα περιλαμβάνει λεπτομερώς 
όλες τις εξετάσεις και τα φάρμακα και γενικά όλες τις 
μεταβολές που θα γίνουν με εντολές των Ιατρών. 


β. Εάν η κατάσταση κάποιου τροφίμου είναι τέτοια 
ώστε να αντενδείκνυται η παραμονή του στο Ίδρυμα, 
εισάγεται σε Νοσοκομείο, και ειδοποιούνται άμεσα οι 
συγγενείς του για να αναλάβουν την φροντίδα του στο 
Νοσοκομείου. 

γ. Σε περίπτωση θανάτου τροφίμου που δεν έχει 
συγγενείς τα έξοδα για την ταφή του αναλαμβάνει το 
Ίδρυμα. Σε άλλη περίπτωση θα ειδοποιούνται οι συγ¬ 
γενείς του τροφίμου για να τον παραλάβουν και να 
τακτοποιήσουν τις υποχρεώσεις τους προς το Ίδρυμα. 

ΚΕΦΑΛΑΙΟ Γ 
ΓΕΝΙΚΕΣ ΔΙΑΤΑΞΕΙΣ 

Αρθρο 14 

Ευεργέτες -Δωρητές 

1. Από το Δ.Σ. του Ιδρύματος ανακηρύσσονται δωρητές 
όσοι προσφέρουν ποσό άνω των δέκα χιλιάδων (10.000) 
Ευρώ. Ευεργέτες όσοι προσφέρουν σαράντα χιλιάδες 
(40.000) Ευρώ και μεγάλοι ευεργέτες όσοι προσφέρουν 
εκατό χιλιάδες (100.000) Ευρώ. 

2. Η απόφαση χαρακτηρισμού, καταγράφεται στο ειδι¬ 
κό βιβλίο πρακτικών και επιδίδεται στον ενδιαφερόμενο 
σε έπαινο και ανάμνηση. Τα ονόματα αυτών μνημονεύο¬ 
νται στα δίπτυχα του Ιερού Ναού του Ιδρύματος. 

3. Με απόφαση του Δ.Σ. ορίζεται μία ημέρα ετησίως 
κατά την οποία τελείται μνημόσυνο υπέρ των ευεργε¬ 
τών και δωρητών του Ιδρύματος. 

Αρθρο 15 

Σφραγίδα του Ιδρύματος 

Το Ίδρυμα έχει σφραγίδα κυκλική, με τρεις ομόκε¬ 
ντρους κύκλους, στο μεσοδιάστημα των οποίων ανα¬ 
γράφεται ο τίτλος του Ιδρύματος: «ΙΕΡΑ ΜΗΤΡΟΠΟΛΙΣ 
ΠΕΡΙΣΤΕΡΙΟΥ - ΘΕΡΑΠΕΥΤΗΡΙΟΝ ΧΡΟΝΙΩΝ ΠΑΘΗΣΕΩΝ 
(ΓΗΡΟΚΟΜΕΙΟ) “ΑΓΙΟΣ ΙΩΑΝΝΗΣ ΧΡΥΣΟΣΤΟΜΟΣ”». Στο 
κέντρο απεικονίζεται η εικόνα του Αγίου Ιωάννου του 
Χρυσοστόμου. 

Άρθρο 16 

Κατάργηση του Ιδρύματος 

1. Το παρόν Ίδρυμα καταργείται με απόφαση της Δι¬ 
αρκούς Ιεράς Συνόδου ύστερα από σχετική πρόταση και 
ομόφωνη απόφαση παρουσία όλων των μελών του Δ.Σ. 
του Ιδρύματος και έγκριση του οικείου Μητροπολίτου, 
όταν δεν εκπληρώνει τις εκκλησιολογικές αυτού προϋ¬ 
ποθέσεις και την αποστολή του, όταν παρεκκλίνει του 
σκοπού του και καθίσταται αδύνατη η λειτουργία του. 

2. Σε περίπτωση καταργήσεως του Ιδρύματος όλη η 
κινητή και ακίνητη περιουσία του περιέρχεται αυτοδί¬ 
καια στην Ιερά Μητρόπολη Περιστεριού και δύναται να 
διατεθεί για οποιονδήποτε παρεμφερή σκοπό. 

Άρθρο 17 

Τροποποίηση Κανονισμού 

Ο παρών Κανονισμός τροποποιείται με απόφαση της 
Δ.Ι.Σ. ύστερα από αιτιολογημένη πρόταση του οικεί¬ 
ου Μητροπολίτου και του Διοικητικού Συμβουλίου του 
Ιδρύματος για τη λήψη της οποίας είναι απαραίτητη η 
ψήφος του Προέδρου. 

Άρθρο 18 

Εσωτερικός Κανονισμός 

Με εσωτερικό Κανονισμό που καταρτίζεται από το 
Δ.Σ. του Ιδρύματος καθορίζονται λεπτομερώς τα σχετι- 

κά με τη λειτουργία του Ιδρύματος και ειδικώτερα όσα 
αφορούν στα προσόντα, τα καθήκοντα του προσωπικού, 
τον πειθαρχικό έλεγχο, τον έλεγχο των δαπανών και 
την εν γένει διαχείριση των οικονομικών, τον καθορισμό 
ορίου ηλικίας και καταστάσεως υγείας των εισαγομέ- 
νων, την ιατρική παρακολούθηση και περίθαλψη των 
ασθενών, τον καθορισμό των πειθαρχικών παραπτωμά¬ 
των των τροφίμων και του προσωπικού, τη διαδικασία 
βεβαίωσης και επιβολής των αναγκαίων κυρώσεων και 
ό,τι άλλο κριθεί απαραίτητο κατά τη λειτουργία του. 

ΚΕΦΑΛΑΙΟ Δ' 

Μεταβατικές Διατάξεις 

Άρθρο 19 

Για κάθε θέμα μη προβλεπόμενο από τον παρόντα 
Κανονισμό περί της Διοικήσεως, Διαχειρίσεως και Λει¬ 
τουργίας του Ιδρύματος αποφασίζει ο Σεβασμιώτατος 
Μητροπολίτης Περιστεριού, ως Πρόεδρος αυτού. 

Αρθρο 20 

Η διοίκηση και διαχείριση των υποθέσεων του Ιδρύ¬ 
ματος κατά τον χρόνο που διαρκούν οι εργασίες ολο- 
κληρώσεως της ανεγέρσεώς του και του εξοπλισμού 
αυτού υπάγεται στο Μητροπολιτικό Συμβούλιο, το οποίο 
είναι αρμόδιο να αποφασίζει για τις εργασίες και τις 
δαπάνες ανακαίνισης, εξωραϊσμού, εξοπλισμού και άλ¬ 
λων συναφών, εφαρμόζοντας τις επιμέρους διατάξεις 
του παρόντος. 

Αρθρο 21 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού στο Επίσημο τεύχος της Εκκλη¬ 
σίας της Ελλάδος «ΕΚΚΛΗΣΙΑ» και στην Εφημερίδα της 
Κυβερνήσεως. 

Αρθρο 22 
Κάλυψη δαπάνης 

Από τις διατάξεις του παρόντος Κανονισμού προκα- 
λείται δαπάνη σε βάρος του προϋπολογισμού του Νο¬ 
μικού Προσώπου της Ιεράς Μητροπόλεως Περιστεριού, 
το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2007 

Ο Πρόεδρος 

ΙΌ Αθηνών ΧΡΙΣΤΟΔΟΥΛΟΣ 

-♦- 

(7) 

Σύστασις Τεχνικής Υπηρεσίας Ιεράς Μητροπόλεως. 

ΜΗΤΡΟΠΟΛΙΤΙΚΟ ΣΥΜΒΟΥΛΙΟ 

ΤΗΣ ΙΕΡΑΣ ΜΗΤΡΟΠΟΛΙΣ ΦΙΛΙΠΠΩΝ ΝΕΑΠΟΛΕΩΣ 
ΚΑΙ ΘΑΣΟΥ 

(Συνεδρία υπ’ αριθμ. 275/30.5.2007) 

Το περί ημάς Μητροπολιτικόν Συμβούλιον της Ιεράς 
Μητροπόλεως Φιλίππων, Νεαπόλεως και Θάσου έχον 
ύπ 1 όψιν : 

Λ. Τας σχετικός διατάξεις του ν. 590/1977 «Περί Κατα¬ 
στατικού Χάρτου της Εκκλησίας της Ελλάδος» (Φ.Ε.Κ. 
146 Λ), 


Β. Τας σχετικός διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου της Εκκλησίας της Ελλάδος 
«Περί ιερών Ναών και Ενοριών», 

Γ. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, δια εκτέλεσιν των εκκλησι¬ 
αστικών έργων, 

Δ. Την ανάγκην καθορισμού των οργάνων Τεχνι¬ 
κής Υπηρεσίας, όπως αυτά προβλέπονται από τον 
ν. 1418/1984, το π.δ. 609/1985 και το π.δ. 23/1993 δια την 
αντιμετώπισιν της εκτελέσεως των έργων της Ιεράς 
Μητροπόλεως, τα οποία χρηματοδοτούνται από τας 
Δημοσίας Επενδύσεις, καθώς και από τας επενδύσεις 
των «Κοινοτικών Πλαισίων Στήριξης» ή εξ ετέρας νο¬ 
μίμου πηγής, 

Ε. Το υπ’ αριθμ. 1243/806/28.4.2004 Εγκύκλιον Σημεί¬ 
ωμα της Ιεράς Συνόδου της Εκκλησίας της Ελλάδος 
«Περί συστάσεως Τεχνικής Υπηρεσίας εις τας Ιεράς 
Μητροπόλεις», 

ορίζει τα κάτωθι: 

1. Ως Αναθέτουσα Αρχή, κατά την έννοιαν του π.δ. 
23/1993, ορίζεται το Μητροπολιτικόν Συμβούλιον της 
Ιεράς Μητροπόλεως Φιλίππων, Νεαπόλεως και Θάσου. 

2. Ως Προϊσταμένη Αρχή, κατά την έννοιαν του ν. 
1418/1984 και του π.δ. 609/1985, ορίζεται επίσης το Μη- 
τροπολιτικόν Συμβούλιον της Ιεράς Μητροπόλεως Φι¬ 
λίππων, Νεαπόλεως και Θάσου. 

3. Ως Διευθύνουσα Υπηρεσία, κατά την έννοιαν του ν. 
1418/1984 και του π.δ. 609/1985, ορίζεται η Τεχνική Υπη¬ 
ρεσία της Ιεράς Μητροπόλεως Φιλίππων, Νεαπόλεως 
και Θάσου. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα όποια ασκούν τα καθήκοντα 
επιβλέποντος Μηχανικού κατ' ανάθεσιν. Επί πλέον καθή¬ 
κοντα επιβλέποντος Μηχανικού δύνανται νά ανατεθούν 
και εις έτερα πρόσωπα, ιδιώτας Μηχανικούς, οίτινες δύ- 
νανται να προσληφθούν εκ της Ιεράς Μητροπόλεως, δια 
συμβάσεως ορισμένου έργου ή ορισμένου χρόνου, προς 
κάλυψιν των αναγκών των εργολαβιών, αι οποίαι δέν 
δύνανται να καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του 
ν. 1418/1984 και του π.δ. 609/1985, ορίζεται Ειδική το 
Τεχνικόν Συμβούλιον της οικείας Νομαρχίας, το οποί¬ 
ον γνωματεύει, εισηγείται και εποπτεύει επί των υπό 
εκτέλεσιν έργων και τυχόν ανακυψάντων διαφορών και 
προβλημάτων επ’ αυτών. 

6. Η εφαρμογή του θεσμικού πλαισίου εκτελέσεως των 
ΔημοσίωνΈργων διέπει τας καταρτιθησομένας Συμβά¬ 
σεις εκτελέσεως έργων της Ιεράς Μητροπόλεως, υπό 
την έννοιαν ισχύος των διατάξεών του, ως συμβατικών 
ρητρών. 

7. Διαφωνίαι, αίτινες τυχόν να προκύψουν, επιλύονται 
εις τα αρμόδια Δικαστήρια, μέ βάσιν την καθ’ ύλην και 
τόπον αρμοδιότητα, όπως αύτη ορίζεται από το Κ.Π.Α., 
μετά την εξάντλησιν της Προδικασίας, όπως αύτη προ- 
βλέπεται δια του ν. 1418/1984 και του π.δ. 609/1985, απο- 
φαινομένου επί των αιτήσεων θεραπείας, του Μητρο- 
πολιτικού Συμβουλίου, μετά της γνώμης του Τεχνικού 
Συμβουλίου της Ιεράς Μητροπόλεως. 

8. Η σύνταξις μελετών των προς εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη- 

λαδή το Μητροπολιτικόν Συμβούλιον, το οποίον εγκρίνει 
και την σχετικήν διακήρυξιν. 

10. Εις περίπτωσιν, καθ' ην η Τεχνική Υπηρεσία αδυ¬ 
νατεί να συντάξη και να εκπόνηση τας σχετικός Μελέ- 
τας, δύναται να ανατεθή η εκπόνησις αυτών εις ειδικόν 
έμπειρον επί του προς εκτέλεσιν έργου Μηχανικόν, κα¬ 
τόπιν αποφάσεως της Προϊσταμένης Αρχής, και μετά 
από εισήγησιν του Τεχνικού Συμβουλίου. Αι μελέται, αι 
οποίαι συντάσσονται υπό τρίτων, θεωρούνται υπό της 
Τεχνικής Υπηρεσίας και εγκρίνονται από την Προϊστα- 
μένην Αρχήν. 

11. Κατά ταύτα η οργάνωσις της Τεχνικής Υπηρεσίας 
διά την εκτέλεσιν Εκκλησιαστικών Έργων εις την Ιεράν 
Μητρόπολιν Φιλίππων, Νεαπόλεως και Θάσου καθορί¬ 
ζεται ως κάτωθι: 

Α. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Φιλίππων, Νεαπόλεως και Θάσου. 


Β. Η Διευθύνουσα Υπηρεσία, είναι η Τεχνική Υπηρεσία 
της Ιεράς Μητροπόλεως, η οποία στελεχώνεται εκ δύο 
Μηχανικών, οριζομένου ενός εκ των δύο ως Προϊσταμέ¬ 
νου της Υπηρεσίας, η οποία ενεργεί και ως Επιβλέπουσα 
Υπηρεσία. 

Γ. Ωσαύτως ορίζεται και Τεχνικόν Συμβούλιον, αποτε- 
λούμενον εκ πέντε μελών. 

12. Τα περί μελών, αρμοδιοτήτων και οργανώσεως 
των Τμημάτων και άλλων συναφών με την οργάνωσιν 
της Τεχνικής Υπηρεσίας θεμάτων θά ρυθμισθούν δια 
κανονιστικής Πράξεως του Σεβασμιωτάτου Προέδρου 
του Μητροπολιτικού Συμβουλίου. 

Η παρούσα Πράξις να δημοσιευθεί εις την Εφημερίδα 
της Κυβερνήσεως. 

Ο ΠΡΟΕΔΡΟΣ 

ΙΌ Μητροπολίτης Φιλίππων, Νεαπόλεως και Θάσου 
ΠΡΟΚΟΠΙΟΣ 

